open-index/open-wikipedia-markdown huggingface dataset:
Jarl Hemmer

**Jarl Robert Hemmer** (født 18. september 1893 i Vasa i Österbotten, død 6. desember 1944 i Borgå i Nyland) var en finlandssvensk forfatter. Han debuterte i 1914 med diktsamlingen *Rösterna* og fikk sitt gjennombrudd med diktsamlingen *Rågens rike* i 1922. Hemmer fikk Stora Nordiska Romanpriset for sitt verk *En man och hans samvete* (om den finske borgerkrigen), utgitt 1931.

I 1927 kjøpte Hemmer Ängstorp på Eckerö i Ålands skjærgård, et hus fra 1700-tallet som også hadde vært svensk posthus. Ängstorp forble hans sommerhjem til hans død. Et resultat av Ängstorp var romanen *Morgongåvan*, 1934, som handler om ålandsk allmue på 1880-tallet. Den blev ålenningenes store bok og resulterte i at han fikk De Nios stora pris i 1935.

I 1933 overtok Jarl Hemmer forfatterboligen Diktarhemmet i Borgå, og der tok han sitt eget liv på Finlands selvstendighetsdag i 1944.

Jarl Hemmers foreldrehjem på Skolhusgatan 8 i Vasa, bygget 1886, ble i 1977 donert til friluftsmuseet Stundars utenfor Vasa, der det ble satt opp igjen som Hemmersgården og fyltes med hans etterlatenskaper, som hans enke skjenkte museet i 1979. Samlingen består av bøker, dokument, utklipp og gjenstander.

## Bibliografi
* *Du land*, diktsamling, 1940
* *Brev till vänner*, nedtegninger, essayer og minneord, 1937
* *Klockan i havet*, diktsamling, 1939
* *Nordan*, diktsamling, 1936
* *Morgongåvan*, roman, 1934
* *En man och hans samvete*, roman (engelsk *A Fool of Faith*), 1931
* *Helg*, diktsamling, 1929
* *Du ljusa land*, festdikt for Ålands Sång- och musikförbund, 1928
* *Budskap*, novellsamling, 1928
* *Fattiggubbens brud*, roman, 1926
* *Skärseld*, diktsamling, 1924
* *Anna Ringars*, teaterstykke, 1925
* *Med ödet ombord*, dramatisk dikt, 1924
* *Väntan*, diktsamling, 1922
* *Rågens rike*, episk dikt (engelska *Realm of the Rye*), 1922 (filmatisert 1929 og 1950)
* *Vi ha ett större fosterland*, festdikt ved svenske Österbottens kulturuke, 1921
* *De skymda ljusen*, 1921
* *Onni Kokko*, roman, 1920
* *Över dunklet*, diktsamling, 1919
* *Jordens sång*, kantate ved Åbo akademis innvigelse til musikk av Jean Sibelius, 1919
* *Prins Louis Ferdinand av Preussen*, diktsyklus, 1919
* *Ett land i kamp*, diktsamling, 1918
* *Förvandlingar*, novellesamling, 1918
* *Pelaren*, diktsamling, 1916
* *Fantaster*, 1915
* *Rösterna*, diktsamling, 1914

## Priser og utmerkelser
* De Nios stora pris 1940
* De Nios stora pris 1935
* Gustaf Fröding-stipendet 1934

## Referanser


## Litteratur
* Salminen, Johannes: *Jarl Hemmer: En studie i liv och diktning 1893–1931* (doktoravhandling) 1955

## Eksterne lenker
* 
* Stundars.  Lest 19. november 2008
* [Libris søk](http://libris.kb.se/hitlist.jsp?q=förf:(Hemmer,+Jarl))
Midtfjorden

:*Se også [[Midfjorden]], som ligger litt lenger sør i Romsdal*
**Midtfjorden** er en fjord i Hustadvika, tidligere Fræna kommune, i Romsdal innenfor havstykket Hustadvika. Fjorden ligger mellom fastlandet i sørøst og en rekke holmer og skjær i nordvest. Fjorden starter ved Hegerskjera i vest og strekker seg 6,5 kilometer nordøstover til Askvågen.

Grenda Bergset ligger på sørsiden helt vest i fjorden. Av andre bosetninger finnes øya Droga og brukene Vikan og Sunde.

## Referanser
Richard Gregg

**Richard George Stanhope Gregg** (født 9. desember 1883, død 20. mai 1945) var en irske sportsutøver som deltok i de olympiske leker 1908 i London.

Gregg vant en olympisk sølvmedalje i landhockey under OL 1908 i London. Han var med på det irske laget som kom på andreplass i landhockeyturneringen bak England. Irland vant semifinalen over Wales med 3-1 men tapte finalen til England med 1 – 8. Det var seks lag som deltok i turneringen, alle medaljene ble vunnet av britiske lag: Gull til England sølv til Irland og bronse til de tapende semifinalistene Wales og Skottland. Gregg spilte begge kampene og scoret ett mål mot Wales.

## OL-medaljer
* 1908  London -  Sølv i landhockey  Storbritannia

## Eksterne lenker
*
Kvalifisering til Tippeligaen 2009

**[[Kvalifisering til Eliteserien i fotball|Kvalifisering]] til [[Tippeligaen 2009]]** ble spilt høsten 2008 mellom  som kom på 13.-plass i Tippeligaen 2008 og  som kom på fjerdeplass i 1. divisjon 2008.

Kampene ble spilt i Sogndal 8. november og i Ålesund 12. november, og etter 7-2 sammenlagt fikk  den siste plassen i Tippeligaen 2009.

## Se også
*Kvalifisering til Eliteserien i fotball
Tomrefjorden

**Tomrefjorden** er en fjordarm av Midfjorden og Romsdalsfjorden i Vestnes kommune i Romsdal. Fjorden strekker seg 9 kilometer mot sør til Tomrefjord i bunnen av fjorden. Fjorden har innløp mellom Neset ved Gjellstein i vest og Bolungneset i øst. Fiksdalen ligger på vestsiden av fjorden. Karakteristisk for Tomrefjorden er en rekke små nes geologisk identifisert som De Geer-morener.

Riksvei 661 går langs vestsiden av fjorden og på østsiden langs Tomra, før den svinger østover. Videre utover østsiden går Fv102.

## Referanser
Göteborgs-Postens litteraturpris

**Göteborgs-Postens litteraturpris** er en svensk litterær pris på SEK  (2013) som delas ut årlig av Göteborgsposten. 
 
## Prisvinnere

## Referanser
Vatnefjorden

**Vatnefjorden** er en fjordarm av Midfjorden og Romsdalsfjorden i Ålesund kommune på Sunnmøre. Fjorden er 8 kilometer lang og strekker sørover til bygdesenteret Vatne, som den er oppkalt etter. Fjorden har innløp mellom Baralsneset i vest og Ørsneset i øst. Ternøya ligger midt i innløpet og sør for den ligger Meøya og Løvøya.

Riksvei 661 går langs østsiden av fjorden, mens Fylkesvei 145 går langs vestsiden. 

Ytre delen er tre kilometer bred, mens indre delen er mindre enn en kilometer bred. Fjorden er 113 meter på det dypeste.

## Referanser
Nogvafjorden

**Nogvafjorden** er en fjord i Ålesund kommune på Sunnmøre. Den ligger  mellom Flemsøya/Skuløya i sørvest og øya Fjørtofta i nordøst. Fjorden strekker seg 5,5 kilometer sørøstover fra Norskehavet og inn mot Harøyfjorden.

Fjorden har innløp mellom Kjeholmen i vest og Fjørtoftneset i øst og enda mellom neset Nogva, som fjorden er oppkalt etter, i sørvest og Fuglevika i nordøst. Den er cirka 2,5 kilometer bred og på det dypeste 119 meter.

## Referanser
Gunnar Engen

**Gunnar Rune Engen** (født 5. oktober 1950 i Stavanger) er en norsk musiker (bassist) med bakgrunn fra blant annet rockeguppen Stavangerensemblet.

## Liv og virke
Tidlig på 1970-tallet ble Engen med i band som Småtroll fra Fredrikstad og Round Midnight med Alf Magne «Cliffi» Grinde og nå avdøde Asle Nilsen fra Haugesund. Han spilte i dansebandet Katho med blant andre Tore Halvorsen, Steinar Storm Kristiansen og Morten Nyhus. 

Fra 1978 til januar 1981 var han bassist i Stavangerensemblet. I 1981 spilte han i stavangerbandet Englakoret, sammen med Jarle Børresen, Craig Whitson og Per Riis jr., og rundt seks år fra 1982 spilte han i Reidar Larsen blues band.

I 1988 startet han bluesbandet The Blue Balls med Knut Køningsberg på trommer, Per Riis jr. på gitar og som vokalist, Jarle Børresen på orgel og Tor Otto «Totto» Nilsen på munnspill. Etter et par år ble bandet oppløst. Fra 1991 til 2018 spilte han i husbandet på Dickens pub i Stavanger. I 1997 ble han med i Neil Wildes blues- og swingband Hipshakers.

I 2006 lanserte han bandnavnet Engens Gledeshus; han er bandets eneste faste medlem, og engasjerer ulike musikere i forbindelse med ulike oppdrag. I januar 2017 startet han bandet  Froddi & The Four Flames sammen med vokalisten Frode Rønli, gitaristen Alf Terje Hana, og Reidar Larsen på keyboards. De holdt sin første konsert 27. mai 2017. I 2018 skiftet bandet navn til Froddi & Compagniet, og fikk to nye medlemmer; Espen Noreger på trommer og Dominique Brackeva på trombone.

## Diskografi
### Stavangerensemblet
* *[[Ta ein kjangs!]]* (1980)
* *[[Samlekasse]]* (2009)
### Katho
* *[[Dagen er din (Katho-album)|Dagen er din]]* (1977)
* *[[Nærbilde (Katho-album)|Nærbilde]]* (1978)
### Dickensbandet
* *[[Takk for dansen (Dickensbandet & Magne Høyland-album)|Takk for dansen]]* (2011)
### Englakoret
* *I kveld/Nei, nei det e' for sent* (1982)
* *[[Englakoret (album)|Englakoret]]* (1982)
### Sambabanden
* *[[Ta masken på]]* (1984)
### Deltar på
* Svein Tang Wa: *Arbeidsløyså/Om ongane* (1979)
* Karussell: *[[Knallgo'e låter Vol. 1]]* (1981)
* Puls: *[[Blodige strenger]]* (1981)
* Karussell: *[[Knallgo'e låter Vol. 3]]* (1981)
* Det Nye: *[[Hett, fett & svett 2]]* (1982)
* VG: *[[På gang 5]]* (1982)
* Polydor/Bokklubben Nye Bøker: *[[Norsk Rock (samlealbum)|Norsk Rock]]* (1983)
* MTG: *[[Takk ska' du ha]]* (1996)
* Manna and The Sundaze Gang: *[[Just Another Sunday Night]]* (1998)
* Oh No!: *[[Mannen som elsket Yngve (album)|Mannen som elsket Yngve]]* (2008)
* Musikkfest Stavanger: *[[Musikkfest Stavanger 2011]]* (2011)
* Varmestuens venner: *[[Stikkedåse, Sallan...]]* (2012)
* Varmestuens venner: *[[Varmestuens venner 2014]]* (2014)
* MAI/Universal Music: *[[MAI 1973&ndash;1983]]* (2016)

## Referanser
Kallebergerstipendet

**Kallebergerstipendet** (Svensk tittel: *Kallebergerstipendiet*) er en svensk litterær pris på SEK 45&nbsp;000 (2006). Prisen deles årlig ut av Svenska Akademien og skal tildeles en svensk statsborger for litterær virksomhet med fortrinnsrett for lyrikk.

## Prismottakere
Haramsfjorden

**Haramsfjorden** er en fjord i Ålesund kommune på Sunnmøre. Den ligger i mellom Lepsøya i sørvest og Haramsøya i nordøst. Fjorden strekker seg 6 kilometer sørøstover fra Norskehavet og har en bredde på 2 kilometer.

Den største dybden er 71 meter.

## Referanser
Vigrafjorden

**Vigrafjorden** er fjord i kommunene Giske og Ålesund på Sunnmøre. Den ligger øst for øya Vigra, som den er oppkalt etter, i Giske og sørvest for Lepsøya i Ålesund. Fjorden strekker seg fra Norskehavet i vest cirka 10 kilometer sørøstover til Store-Kalvøy og Bjørnøya. På det dypeste er fjorden 181 meter.

Ålesund lufthavn, Vigra ligger på vestsiden av fjorden, på øya Vigra. Bygda Roald ligger litt nord for flyplassen.

## Referanser
Kevin Rudolf

**Kevin Rudolf** er en amerikansk musiker, musikkprodusent og låtskriver. Han har signert en avtale med plateselskapet Cash Money Records og Universal Republic Records. Rudolf kommer fra New York, men bor i dag i Miami. Foreløpig er den mest kjente låten hans «Let It Rock», med Lil Wayne, som så langt har nådd toppen på Billboard Hot 100 og 3.-plassen på Canadian Hot 100.

Rudolf har jobbet med mange produsenter, forfattere og gitarister. Rudolf har spesielt jobbet med Nelly Furtado, Britney Spears, Timbaland, Black Eyed Peas, Lil' Kim, LL Cool J, Justin Timberlake, Kevin Lyttle, David Banner, Lil Wayne og Ludacris. Han har også samarbeidet med Nas på singelen «NYC».

Rudolfs debutalbum, *In The City*, ble utgitt 25. november 2008 i USA, og inkluderer låten «Let It Rock». Det er lite kjent at Kevin Rudolf har skrevet hele albumet, og det er basert på hans livserfaringer.

## Diskografi
### Album

I 2010 ga han ut albumet *To The Sky*
med blant annet sangen *I Made It*

### Singler

I 2008 ga han ut sangen *Tennessee*Han sang sangen med Baby
I 2009 ga han ut en annen versjon av sangen *Welcome To The World*Sangen hette *Welcome To The World-Explict Version*Han sang sangen med Kid Cudi!
I 2010 ga han ut sangen *I Made It (Cash Money Heroes)*han sangen med mange kjente artister som har platekontrakt med *Cash Money*Som Lil Wayne,Birdman og Jay Sean!

## Referanser


## Eksterne lenker
* 
* 
* 
* 
* Kevin Rudolf på MySpace
Rundafjorden

**Rundafjorden** er en fjord i Herøy kommune på Sunnmøre mellom øyene Runde i vest og Hareidlandet i øst. Fjorden strekker seg fra Grasøyene i nord, til Leinøya i Herøy og Vattøya i Ulstein kommune i sør. Fra Rundesundet i vest til Flø på Hareidlandet i øst er fjorden 9 kilometer lang.

Den største dybden i fjorden er 130 meter.

I sør går Ulsteinfjorden i øst og Bøfjorden i vest videre sørover.

## Referanser
Longvafjorden

**Longvafjorden** er en fjord i Ålesund kommune på Sunnmøre. Den ligger mellom Haramsøya i vest og Flemsøya/Skuløya i øst. Fjorden strekker seg 7,5 kilometer sørøstover fra Ullaholmen som ligger mitt i innløpet.

I den nordvestlige delen av fjorden er det bygget en veifylling over nesten hele fjorden fra Skuløya til sørsiden av Ullaholmen. Veifyllingen går 1,5 kilometer ut i fjorden på en grunne og fra Ullaholmen går det bro over Ullasundet til Haramsøya. Ullasundet er derfor det eneste innløpet til fjorden i denne enden. Bygda Austnes ligger på vestsiden av fjorden på Haramsøya.

Den største dybden i fjorden er 60 meter og den er cirka 1500 meter bred.

## Referanser
Ulsteinfjorden

**Ulsteinfjorden** er en liten fjord på vestsiden av Hareidlandet i Ulstein kommune på Sunnmøre. Fjorden strekker seg cirka 4,5 kilometer sørover fra Rundafjorden til Ulsteinvik, som er kommunesenteret i kommunen. Fjorden har innløp i nord mellom Vattøya i vest og Gåsneset i øst og ender ved Kloholmene og Hatløya i sør. Vest for Ulsteinfjorden ligger Bøfjorden på østsiden av Leinøya.

## Referanser
Alexander Burt

**Alexander Baird Burt** (født 9. april 1884, død 1967) var en skotsk sportsutøver som deltok i de olympiske leker 1908 i London.

Burt vant en olympisk bronsemedalje i landhockey under OL 1908 i London. Han var målvakt på det skotske laget som kom på tredjeplass i landhockeyturneringen bak England og Irland. Skottland vant sin første kamp mot *Uhlenhorster HC* som representerte Tyskland med 4-0, men tapte semifinalen mot England med 1 – 6. Det var seks lag som deltok i turneringen, alle medaljene ble vunnet av britiske lag; Gull til England, sølv til Irland og bronse til de tapende semifinalistene Wales og Skottland.

## OL-medaljer
* 1908  London -  Bronse i landhockey  Storbritannia

## Referanser


## Eksterne lenker
*
Holmefjorden

**Holmefjorden** er en fjord i Herøy kommune på Sunnmøre. Navnet blir benyttet om det sjøområdet som ligger mellom øyene Nerlandsøya, Bergsøya, Leinøya og Remøya. Holmefjorden er delvis vernet mot Norskehavet av holmene i Breidsundet, som også har gitt fjorden sitt navn. Fjorden har en lengde på fem kilometer fra nordvest til sørøst. På det dypeste er fjorden 90 meter.

Åpninger til havnen i Fosnavåg ligger i Holmefjorden, der er det mulig å komme seg videre i fire retninger:
* I sørvest er Søre Vaulen, ei renne mellom Bergsøya og Nerlandsøya, utgravd og bygget bro over på 1960-tallet.
* I nordøst ligger Nørdre Vaulen, ei renne mellom Remøya og Leinøya, utgravd og bygget bro over på samme tid som Søre Vaulen.
* I nordvest kan større skip som ikke kommer seg gjennom Vaulene, gå gjennom Breidsundet mellom Nerlandsøya og Remøya og videre forbi Runde.
* I sørøst kan en gå mellom Leinøya og Bergsøya bare med mindre båter, da Straumsbrua ble erstattet av en som ikke kan åpnest i 1990-årene.

## Referanser
Søre Vaulen

**Søre Vaulen** (også skrevet **Søndre Vaulen**) er leia mellom øyene Bergsøya og Nerlandsøya i Herøy kommune på Sunnmøre.

I tilknytning til byggingen av Nerlandsøybrua over Søre Vaulen på slutten av 1960-tallet ble det gravd ei renne slik at også dyptstikkende båter kan gå gjennom leia. Denne renna er cirka 20 meter bred og 7 meter dyp ved fjære sjø. Før utgravingen var det mulig å gå tørrskodd mellom øyene når det var ekstra lav fjære.

På Nerlandsøya ble sundet som Søre Vaulen er en del av, kalt Kvalsund og på Bergsøysida Igesund.

## Se også
* Nørdre Vaulen går mellom Remøya og Leinøya.

## Referanser
Danske Dramatikeres Hederspris

**Danske Dramatikeres Hederspris** (dansk: *Danske Dramatikeres Hæderspris*) er en dansk pris, som deles ut av Danske Dramatikeres Forbund. Prisen tildeles et medlem av foreningen, som har et dramatisk forfatterskap av verdi. I særlige tilfeller kan prisen tildeles yngre dramatikere, som ikke har kunnet oppnå medlemskap av foreningen, funksjonærer i foreningen og teaterledere, som har fremmet dansk dramatikk.

Prisen ble innstiftet 9. mars 1956 i anledning av foreningens 50-årsjubileum.

De første årene ble prisen utdelt hvert år. I 1960 og 1962 ble den ikke delt ut og det ble bestemt at
den fra da av skulle deles ut annethvert år. Prisen har siden blitt utdelt uregelmessig.

## Mottakere

## Referanser
Haugsfjorden (Møre og Romsdal)

**Haugsfjorden** er en fjord langs kommunegrensen mellom Vanylven og Sande på Sunnmøre. Den er cirka 5,5 kilometer lang og 2 kilometer bred. Fjorden ligger mellom Hakallestranda i sør og Kvamsøya, Storholmen og Haugsholmen i Sande kommune i nord og vest. Fjorden strekker seg fra Åramsundet i nordøst og går over i Vanylvsfjorden i sørvest.

På den andre siden av Åramsundet ligger Hallefjorden. Den største dybden i fjorden er 83 meter. Turistskip som går inn nord for Stad og inn Vanylvsgapet, Haugsfjorden, Rovdefjorden og videre Vartdalsfjorden kan oppleve en sammenhengende fjord heilt inn til Geiranger.

## Referanser
Syvdefjorden

**Syvdefjorden** er en 10 kilometer lang og vel en km bred bunnefjord i Vanylven kommune på Sunnmøre. Fjorden er en arm av Rovdefjorden og strekker seg fra Koparneset på vestsiden av Syvdefjorden og Syvdsneset på østsiden, inn til bygdesenteret Syvde. Bygda Eidså ligger cirka halvveis inn i fjorden på vestsiden.

Den største dybden i fjorden er 328 meter, ytterst ute mot Rovdefjorden. 

Østsiden av den ytre delen av fjorden er spesielt høy og bratt, over 800 meter rett opp. Like øst for stupet ligger Sandegga på 970 meter over havet. Fylkesvei 61 går langs fjorden fra Eidså til Koparnes fergekai. Veien som ellers går rundt fjorden, het tidligere riksvei 652, og den går videre gjennom Rovdestranda og via Lauvstad fergekai til et kryss ca 400 meter fra Volda fergekai.

## Referanser
David Banner

**Levell Crump** (født 11. april 1974) er en amerikansk rapper, musiker og skuespiller som er ble født i Jackson (Mississippi). Han er bedre kjent for sin artistnavn **David Banner**. Dette navnet har han tatt fra CBS serien The Incredible Hulk. David Banner er et nokså ukjent navn i Norge, men han har hatt flere store hits i utlandet. Låten *Ain't Got Nothing* er vel kanskje den mest kjente for oss her hjemme.

## Diskografi

**Album:**
* 2000: *[[Them Firewater Boyz, Vol. 1]]*
* 2003: *[[Mississippi: The Album]]*
* 2003: *[[MTA2: Baptized in Dirty Water]]*
* 2005: *[[Certified (album)|Certified]]*
* 2008: *[[The Greatest Story Ever Told (David Banner album)|The Greatest Story Ever Told]]*

## Film

## Utmerkelser
* BET Hip Hop Awards
** 2008, Beste Hip-Hop Video ("Get Like Me") med Chris Brown & Yung Joc
** 2008, Beste produsent

* Ozone Awards
** 2008, Beste Rap/R&B Samarbeid ("Get Like Me"), med Chris Brown & Yung Joc

## Referanser


## Eksterne lenker
* 
* 
* 
* 
* All Music Guide's David Banner entry
* David Banner DVD

### Intervju
* RealTalkNY.net Video Interview With David Banner
* Music Rooms Interview
* JumpBoxTV Interview
* David Banner Video: The Greatest Story Ever Told Interview
Junior-VM i alpint 1984

Det **3. [[Junior-VM i alpint]]** ble arrangert i Sugarloaf i USA 1.-3. mars 1984.

## Herrer

### Utfor






### Storslalåm





### Slalåm





### Kombinasjon





## Damer

### Utfor





### Storslalåm





### Slalåm





### Kombinasjon





## Medaljeoversikt





## Kilder
* Resultater www.fis-ski.com
Victor Johnson

**Victor Louis Johnson** (født 10. mai 1883 i Warwickshire, død, 23. juni 1951) var en britisk syklist som deltok i de olympiske leker 1908 i London.

Johnson ble olympisk mester i sykling under OL 1908 i London. Han vant den korteste distansen i banesyklingen, 660 yards. Det var 46 syklister fra ni nasjoner som deltok.

## OL-medaljer
*  1908  London - **Gull** sykling, 660 yards  Storbritannia

## Eksterne lenker
*
Benjamin Jones

**Benjamin «Ben» Jones** (født 1882, død 1963) var en britisk syklist som deltok i de olympiske leker 1908 i London.

Jones ble olympisk mester i sykling to ganger under OL 1908 i London. Han vant  banesyklingen, 5000 meter og han var også med på det britiske laget som vant 4000 meter lagkonkurranse . Han kom på andreplass på 20 kilometer bak sin landsmann Clarence Kingsbury.

## OL-medaljer
* OL 1908  London -  **Gull** sykling, 5000 meter  Storbritannia 
* OL 1908  London -  **Gull** sykling, 4000 meter lag  Storbritannia 
* OL 1908  London -  Sølv sykling, 20 kilometer  Storbritannia

## Eksterne lenker
*
Clarence Kingsbury

**Clarence Brickwood Kingsbury** (født 3. november 1882 i Portsmouth i  Hampshire, død 4. mars 1949) var en britisk syklist som deltok i de olympiske leker 1908 i London.

Kingsbury ble olympisk mester i sykling to ganger under OL 1908 i London. Han vant banesyklingen, 20 kilometer foran sin landsmann Benjamin Jones og han var også med på det britiske laget som vant 4000 meter lagkonkurranse foran Tyskland og Canada. De andre på laget var Leon Meredith, Benjamin Jones og Ernest Payne.

## OL-medaljer
*  1908  London - **Gull** sykling, 20&nbsp;km  Storbritannia 
*  1908  London - **Gull** sykling, 4000 meter lag  Storbritannia

## Eksterne lenker
*
Charles Henry Bartlett

**Charles Henry Bartlett** (født 6. februar 1885 i London, død 30. november 1968) var en britisk syklist som deltok i de olympiske leker 1908 i London.

Bartlett ble olympisk mester i sykling under OL 1908 i London. Han vant den lengste distansen i banesyklingen, 100 kilometer, foran sin landsmann Arthur Denny.

## OL-medaljer
* OL 1908  London -  **Gull** sykling, 100 kilometer  Storbritannia

## Eksterne lenker
*
Norman Stevenson

**Norman Lang Stevenson** (født 1875, død 21. august 1967) var en skotsk sportsutøver som deltok i de olympiske leker 1908 i London.

Stevenson vant en olympisk bronsemedalje i landhockey under OL 1908 i London. Han var med på det skotske laget som kom på tredjeplass i landhockeyturneringen bak, England og Irland. Skottland vant sin første  kamp  over *Uhlenhorster HC* som representerte Tyskland med 4-0, men tapte semifinalen til England med 1 – 6. Det var seks lag som deltok i turneringen, alle medaljene ble vunnet av britiske lag; Gull til England sølv til Irland og bronse til de tapende semifinalistene Wales og Skottland.

## OL-medaljer
* 1908  London -  Bronse i landhockey  Storbritannia

## Referanser


## Eksterne lenker
Benny Benassi

**Benny Benassi** (født **Marco Benassi**, 13. juli 1967) er en italiensk prisbelønnet Grammy Award DJ og musikkprodusent, da spesielt elektronisk musikk. Hans store gjennombrudd kom da låten *Satisfaction* ble lansert sommeren 2002. Musikkvideoen inneholder lettkledde modeller som bruker borre- og slipemaskiner. Lydbilde i Satisfaction, som domineres av en hard dynamisk komprimering der basstrommer overdøver de andre instrumentene, har blitt noe av Benassis signatur og kan kjennes igjen i en stor del av han musikk. Singelen nådde som best andreplassen på den britiske singellisten. Benny Benassi er rangert som den 12. mest populære DJ i verden ifølge TheDJList website og den 39. mest populære DJ i den offisielle 2008-målingen hos DJ Magazine.

## Referanser


## Eksterne lenker
* 
* 
* 
*
Nicholas Colasanto

**Nicholas Colasanto** (1924–1985) var en amerikansk skuespiller og regissør kjent fra komiserien *[[Cheers]]*. Han hadde også en sentral birolle i filmen *[[Den rasende oksen]]* fra 1980. 

Colasanto ble født i Providence i Rhode Island. Han studerte ved American Academy of Dramatic Arts.

## Andre verdenskrig
Colasanto var en dekorert krigsveteran fra andre verdenskrig. Han tjenestegjorde i United States Navy fra 1943 til 1945.

## Karriere
Colasanto ble tilsluttet et teaterlag i Phoenix, Arizona like etter at han som 28 åring hadde sett Henry Fonda i aksjon på Broadway. Han flyttet så til New York City hvor han hadde roller i flere teaterstykker samt reklameoppdrag for TV. Han TV-debuterte i 1959 i to episoder av den direkte-sendte dramaserien *[[Playhouse 90]]*. I 1965 flyttet han til Hollywood og gjorde gjesteopptredener i TV-serier som blant annet *[[The Man from U.N.C.L.E.]]* (1966), *[[The Fugitive (TV-serie)|The Fugitive]]* (1966), *[[Run for Your Life]]* (1965–67), ** (1967), *[[The Streets of San Francisco]]* (1973), *[[Kojak]]* (1973) og *[[Baretta]]* (1975).

Colasanto filmdebuterte i en birolle i kriminaldramaet *[[The Counterfeit Killer]]* (1968). Han har etter det hatt notable roller i filmer som *[[Fat City]]* (1972), Alfred Hitchcocks *[[Family Plot]]* (1976) og *[[Den rasende oksen]]* (1980). Sistnevnte var hans siste opptreden i en spillefilm.

### ''Cheers''
Colasantos karriere nådde nye høyder da han i 1982 fikk rollen som Ernie «Coach» Pantusso i den prisbelønnede amerikanske komiserien *[[Cheers]]*. Colasantro medvirket i serien til han døde i 1985, på et tidspunkt da serien var på sitt mest populære.

### Regi
Colasanto hadde også regioppdrag for TV, og en kan i den forbindelse nevne kjente serier  som blant annet *[[Garrison's Gorillas]]* (1967–68), *[[Hawaii Five-O]]* (1969–70), *[[Bonanza]]* (1972), *[[The Streets of San Francisco]]* (1975), *[[CHiPs]]* (1977) og *[[Starsky and Hutch]]* (1978). En kan også nevne at han i 1974 hadde regi på *[[Columbo]]*-episoden *Swan Song*.

## Priser og Nominasjoner
Colasanto ble for sin rolle i *Cheers* nominert til Emmy-prisen tre ganger. 

## Personlige forhold
Colasanto ble gift i 1972 med Charlene Jennings, men de ble skilt samme år.

Han døde av hjerterelaterte problemer like etter at han hadde spilt inn episode 22 («Cheerio, Cheers»), sesong 3 (1985).

## Referanser


## Eksterne lenker
*
Rongshui

**Rongshui** (kinesisk: 融水苗族自治县; pinyin: *Róngshuǐ miáozú Zìzhìxiàn*) er et autonomt fylke i den autonome regionen Guangxi en Folkerepublikken Kina. Det ligger i byprefekturet Liuzhou.

Befolkningen var på  innbyggere i 1999.

## Referanser


## Eksterne lenker
*  Informasjonsside  (på kinesisk)
Changjiang

**Changjiang** kan være:

* Chang Jiang 长江, eller **Yangzi Jiang** (Yangtze), også kjent som *Den blå flod*, Asias lengste elv; 
* Fylket Changjiang 昌江 i provinsen Hainan i Folkerepublikken Kina;
* Distriktet Changjiang 昌江 i provinsen Jiangxi i Folkerepublikken Kina.
Changjiang Li

**Changjiang** (kinesisk: 昌江黎族自治县; pinyin: *Chāngjiāng lízú Zìzhìxiàn*) er et autonomt fylke i den kinesiske provinsen Hainan. Den er umiddelbart underlagt provinsen.

Befolkningen var på  innbyggere i 1999.

## Økonomi og samferdsel
I dette fylket bygges Changjiang kjernekraftverk ut (20129, det skal få en kapasitet på 1.300 MW, men kanskje dobbelt så mye dersom utredede planer om ytterligere effektdobling blir realisert.

Kinas riksvei 225, den vestlige halvdel av ringveien rundt Hainan, løper fra Haikou i nord via Danzhou og Dongfang til Sanya i sør.

## Referanser


## Eksterne lenker
*  Lokalregjeringens hjemmeside
Liannan

**Liannan** (kinesisk: 连南瑶族自治县; pinyin: *Liánnán yáozú Zìzhìxiàn*) er et autonomt fylke i den kinesiske provinsen Guangdong. Det ligger i byprefekturet Qingyuan.

Befolkningen var på  innbyggere i 1999.

## Samferdsel
Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.

## Referanser


## Eksterne lenker
*  Lokalregjeringens hjemmeside
Husneger

**Husneger** var en pejorativ betegnelse på den ene formen for negerslave i USA. Slavene ble gjerne delt i to hovedgrupper; en «husneger» (*house negro*) jobbet i herskapets hus, mens en «plantasjeneger» (*field negro*) jobbet på plantasjejordene. «Husnegrene» levde gjerne sammen med herskapet, hadde bedre klær, fikk bedre mat. Siden de levde sammen med herskapet og f.eks. tok seg av herskapets barn fikk husnegrene et nærmere forhold til de hvite herrene, slik at det oppstod lojalitetsbånd. Ofte var det slik at svarte med lysere hud ble «husnegre» mens svarte med mørkere hud ble «plantasjenegre». Seksuelt samkvem mellom svarte kvinner og hvite menn forekom ofte; barna ble da slaver som moren, men ble i mange tilfeller behandlet bedre enn andre svarte. Den amerikanske presidenten Thomas Jefferson hadde f.eks. flere husslaver som var avkom av medlemmer av Jefferson-familien og svarte slavekvinner.

Borgerrettsforkjemperen Malcolm X brukte begrepet «husneger» om en svart som er underdanig de hvite, tilegner seg deres livsstil og gjerne vil leve sammen med de hvite (jf. begrepet «kokosnøtt», dvs. svart utenpå og hvit inni): «Hvis herrens hus tok fyr, ville husnegeren kjempe hardt for å hjelpe herren med slukkingen [...] Plantasjenegeren, derimot, hatet herren sin».

## Eksterne lenker
* Tale av Malcolm X hvor han diskuterer «husnegre»
Longlin

**Longlin** (kinesisk: 隆林各族自治县; pinyin: *Lónglín gèzú Zìzhìxiàn*) er et autonomt fylke for flere nasjonale minoriteter i den autonome regionen Guangxi i Folkerepublikken Kina. Det ligger i byprefekturet Baise.

Befolkningen var på  innbyggere i 2010, opp fra  innbyggere i 1999.

## Tidligmenneske-funn
I den såkalte *Longlinhulen* i kommunen De'e oppdaget geologen Li Changqing i 1979 en delvis bevart underkjeve og enkelte andre knokler. Etter undersøkelser i 2012 i Kunming ble alderen anslått til 11.510 ± 255 år gamle. De ligner på funn gjort i *Malu-hulen* rundt 300 kilometer unna (Maludong, «rødhjorthulen») i Menzi i naboprovinsen Yunnan, og som er blitt kjent av forskerne siden 1989. De morfologiske kjennetegn på funnene skiller seg merkbart fra dagens kinesiske befolkning, men ligner derimot på gamle tidligmenneskefossiler fra Afrika. Denne gruppen funn har gitt opphav til grupperingen «Red Deer Cave people».

## Referanser


## Eksterne lenker
*  Informasjonsside
Jinxiu Yao

**Jinxiu** (kinesisk: 金秀瑶族自治县; pinyin: *Jīnxiù yáozú Zìzhìxiàn*) er et autonomt fylke i den autonome regionen Guangxi i Folkerepublikken Kina. Det ligger i byprefekturet Laibin.

Fylket hadde  innbyggere i 1999.

## Administrative enheter
**Storkommuner:**
*Jinxiu (金秀镇), Tongmu (桐木镇), Toupai (头排镇)
**Kommuner:**
*Sanjiao (三角乡), Zhongliang (忠良乡), Luoxiang (罗香乡), Changdong (长垌乡), Dazhang (大樟乡), Liuxiang (六巷乡), Sanjiang (三江乡)

## Referanser


## Eksterne lenker
* Informasjonsside
Penny Pritzker

**Penny Sue Pritzker** (født 1959 i Chicago i USA) er en amerikansk forretningskvinne og medlem av Pritzker-slekten fra Chicago, en av USAs mest velstående familier. 

Pritzker er et barnebarn av Abram Nicholas Pritzker (1896–1986), grunnlegger av hotellkjeden Hyatt, som vokste dramatisk under hans sønn Jay Pritzker (1922–1999), som er hennes onkel. Hun har økonomisk universitetsutdannelse fra Harvard University og fra Stanford University. Hun har store forretningsinteresser; hun er for tiden (2008) leder for *Classic Residence by Hyatt*, en kjede av luksusboligfellesskap for eldre og som er representert flere steder i USA, og som hun selv har grunnlagt.

Fra våren 2008 var Pritzker leder av Barack Obamas valgkampsfinansieringskomité.

Det ble den 20. november 2008 meldte CNN at hun var Obamas utvalgte til fremtidig handelsminister i regjeringen hans, som skulle tiltre den 20. januar 2009; kort etter ble det sagt at hun hadde avbøyd fordi hun trodde bekreftelsesprosessen i senatet ville bli vanskelig. I 2013 ble hun nominert til stillingen, og hun overtok stillingen i juni samme år. Hun gikk av samme dag som president Obama.

## Referanser


## Eksterne lenker
* 
* 
*  Biografi hos Handelsdepartementet
Morgenstierne & Eide

**Morgenstierne & Eide** var et norsk arkitektfirma med kontor i Oslo. Det blei etablert i 1910 av arkitektene Christian Morgenstierne og Arne Eide, og blei snart et av de viktigste i bransjen.

Firmaet står bak noen av tidas fineste eksempler på områdeplanlegging og sosial boligbygging, for eksempel hagebyene Arctanderbyen og Hasle Hageby på Frydenberg i Oslo. De lagde sentrumsplanene for de nye industristedene Tyssedal, Glomfjord og Høyanger. 

Videre har de prega Oslo med ei rekke praktbygg for fellesskapsformål, som Torggata Bad, Folketeatret og Røde Kors-klinikken.

Se artikler om de to kompanjongene for ei mer utfyllende liste over arbeider.

## Eksterne lenker
* Geir Tandberg Steigan: Arkitekter: Morgenstierne & Eide (Arkitekturhistorie.no)
Aberfoyle

**Aberfoyle** (Skotsk gælisk: **Obar Phuill**) er en landsby (*[[Landsby#Landsbyer i engelsktalende land|village]]*) i regionen Stirling i Skottland. Ved folketellingen i 2001 hadde Aberfoyle 576 innbyggere.
 
I 2006 ble folketallet estimert til 650 innbyggere.

Aberfoyle ligger ved elven Forth, like sørøst for elvens utspring i fjellkjeden the Trossachs. Den er innenfor grensene til Loch Lomond and the Trossachs nasjonalpark. Aberfoyle ligger om lag midt mellom byen Stirling i øst og Loch Lomond i vest, ca. 40 kilometer nord for Glasgow.

Det var et skiferbrudd i åsen Craigmore (387 moh.) fra om lag 1820 til 1950, i dag er turisme og skogbruk de viktigste næringsveiene i Aberfoyle.

Rob Roy ble født ikke langt unna Aberfoyle, og landsbyen opptrer i Walter Scotts roman om klanlederen.


## Referanser


## Eksterne lenker
* About Aberfoyle 
* Aberfoyle på ''Undiscovered Scotland''
Skotsk Premier League 1999–2000

## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Eksterne lenker
* Scottish Premier League Archive 1999/2000 hos *Scottish Professional Football League* (spfl.co.uk)
Aberfeldy

**Aberfeldy** (Skotsk-gælisk: *Obar Pheallaidh*) er en by (*[[Bystatus#Engelsktalende land|town]]*) i regionen Perth and Kinross i Skottland, beliggende ved elven Tay. Historisk sett er det innenfor området Atholl. Byen er omtalt i et velkjent dikt av Robert Burns. Aberfeldy ligger ved elven Tay, om lag 5 kilometer fra elvens utspring i Loch Tay. Nærmeste større by er Perth, ca. 30 kilometer sørøst for Aberfeldy. I henhold til folketellingen i 2011 hadde byen en befolkning på 1 986 innbyggere, beregnet til 1 950 i 2014.

Byen er også kjent for broen «Wade's Bridge», bygget i 1733 og designet av arkitekten William Adam (1689–1748), far av den mer kjente Robert Adam (1728–1792), nyklassisistisk arkitekt. Broen har navn etter general George Wade (1673–1748), som i løpet av tolv år i Skottland bygget 390&nbsp;km med veier og rundt 30 broer i prosessen å kontrollere skottene. Aberfeldy er også omtalt i den tradisjonelle sangen «Loch Tay Boat Song».

Byens historie strekker seg tilbake til da general Wade erstattet fergen over elven Tay med en bro i 1733, som han selv betraktet som sitt fremst bedrift. Med broen vokste byen fram.

J.K. Rowling, forfatteren av bøkene om Harry Potter, eier herskapshuset Killiechassie House like ved Aberfeldy.

## Referanser


## Eksterne lenker
* 
* Aberfeldy på Whiskywiki.no
* Aberfeldy&Loch Tay turistinformasjon
Presidentvalget i USA 1792

**Presidentvalget i USA i 1792** var det andre presidentvalget i USA, og det første hvor alle de 13 opprinnelige statene (pluss de nylig innlemmede statene Kentucky og Vermont) utnevnte valgmenn. Det er også det eneste presidentvalget som ikke er avholdt fire år etter det forrige valget.

Som ved valget i 1789 møtte president George Washington ingen motstand, og ble valgt til sin andre termin. Ifølge systemet på den tiden avla hver valgmann to stemmer, den kandidaten som fikk flest stemmer ble president. Den som fikk nest flest stemmer ble visepresident. Som for sin første termin regner man at Washington ble enstemmig valgt.

John Adams fikk 77 av 132 mulige valgmannsstemmer og ble dermed gjenvalgt som visepresident.

## Kandidatene

* John Adams, USAs visepresident, fra Massachusetts
* Aaron Burr, senator fra New York
* George Clinton, New Yorks guvernør
* Thomas Jefferson, USAs utenriksminister, fra Virginia
* George Washington, USAs president, fra Virginia


Fil:Johnadamsvp.flipped.jpg|**[[John Adams]]**
Fil:AaronBurr.jpg|**[[Aaron Burr]]** 
Fil:George Clinton.png|**[[George Clinton]]** 
Fil:T Jefferson by Charles Willson Peale 1791 2.jpg|**[[Thomas Jefferson]]**


## Se også
* Liste over USAs presidenter
* Liste over USAs visepresidenter
Yu Youjun

**Yu Youjun** (kinesisk: 于幼军, pinyin: *Yú Yòujūn*, født i januar 1953 i Feng fylke i Jiangsu i Folkerepublikken Kina) er en kinesisk kommunistisk politiker. Han var guvernør av provinsen Shanxi til 2007 og ble i 2008 partisekretær for Kinas kulturministerium. 

## Biografi
Yu virket tidligere i Guangdong som en distiktsguvernør i storbyen Guangzhou og som propagandasjeg for provinsens propagandadepartement. Han ble medlem av Det kinesiske kommunistparti i juni 1976. 

Han ble mer kjent etter at han ble borgermester av Shenzhen, Kinas første og kanskje mest vellykkede  spesielle økonomiske sone, i 2000. Hans innsats der førte til forfremmelse til viseguvernør for provinsen Hunan i 2003. 

I 2005 ble han forfremmet igjen, da til guvernør av den kullrike provinsen Shanxi. Under sin tid i Shanxi forestod han en rekke viktige initiativer som for eksempel stengningen av flere tusen illegale kullgruver, og for tiltak mot forurensning.  Han ble internasjonalt lagt merke til i forbindelse med den kinesiske slaveriskandalen i 2007 som dreide seg om barn og migrantarbeidere som ble tvunget til arbeid i teglfabrikker. Han kom med en offentlig beklagelse, noe som da ikke var vanlig i Kina, og påtok seg ansvaret for saken.

Yu fratrådte som guvernør den 3. september 2007 som del av en større partikabal, og ble i 2008 partisekretær for Kulturministeriet.

Han ble så av partidisiplinære grunner suspendert fra sine politiske verv i oktober 2008, fore to år. I 2011 var han tilbake i politikken.

## Referanser


## Eksterne lenker
*  
* Yus offisielle biografi
Spesiell økonomisk sone

En **spesiell økonomisk sone** (**SEZ**, etter engelsk *Special Economic Zone*) er et geografisk område som har lover som er mer orientert mot frihandel enn lovene i det landet området tilhører. Enkelte lover som gjelder i resten av landet, gjelder altså ikke i den spesielle økonomiske sonen.

Spesielle økonomiske soner omfatter blant annet frihandelsområder, eksportprosesseringssoner, frisoner, industriparker og frihavner.

Formålet med spesielle økonomiske soner er som regel å stimulere utenlandske direkteinvesteringer, å utvikle infrastrukturen og å skape arbeidsplasser.

## Se også
*Folkerepublikken Kinas spesielle økonomiske soner
Holberg-medaljen

:*Må ikke forveksles med den norske [[Holbergprisen]] som deles ut av [[Universitetet i Bergen]]

*'Holberg-medaljen''' er en dansk litteraturpris oppkalt etter Ludvig Holberg, som hedrer en dansk skjønnlitterær eller vitenskapelig forfatter. Prisen kan tildeles for en enkelt tittel eller for et helt forfatterskap og deles ut av Dansk Forfatterforening på Ludvig Holbergs fødselsdag, den 3. desember hvert år. 

Prisen ble delt ut første gang i 1934 i forbindelse med Dansk Forfatterforenings 40-årsjubileum og Ludvig Holbergs 250-årsjubileum. Vinneren får en medalje i sølv samt et beløp på  danske kroner.

## Mottakere

* 2024 &ndash; Ole Thomsen
* 2023 &ndash; Frederik Cilius
* 2022 &ndash; Ditlev Tamm
* 2021 &ndash; Dorte Karrebæk
* 2020 &ndash; Birgitte Possing
* 2019 &ndash; Helle Helle
* 2018 &ndash; Peter Zeeberg
* 2017 &ndash; Kaspar Colling Nielsen
* 2016 &ndash; Ivar Gjørup
* 2015 &ndash; Dorrit Willumsen
* 2014 &ndash; Karen Skovgaard-Petersen
* 2013 &ndash; Henning Mortensen
* 2012 &ndash; Rune Lykkeberg
* 2011 &ndash; Ursula Andkjær Olsen 
* 2010 &ndash; Nikoline Werdelin
* 2009 &ndash; Jørn Lund
* 2008 &ndash; Anders Matthesen
* 2007 &ndash; Klaus Peter Mortensen
* 2006 &ndash; Line Knutzon
* 2005 &ndash; Thomas Bredsdorff
* 2004 &ndash; Erling Jepsen
* 2003 &ndash; Ebbe Kløvedal Reich
* 2002 &ndash; Keld Zeruneith
* 2001 &ndash; Benny Andersen
* 2000 &ndash; Bent Holm
* 1999 – Carsten Jensen
* 1998 – Jess Ørnsbo
* 1997 – Per Højholt
* 1996 – Astrid Saalbach
* 1995 – Henrik Stangerup
* 1994 – Ole Wivel
* 1993 – Erik A. Nielsen
* 1992 – Suzanne Brøgger
* 1991 – Sven Holm
* 1990 – Svend Åge Madsen
* 1989 – Ulla Ryum
* 1988 – Svend Eegholm Pedersen
* 1987 – Inger Christensen
* 1986 – Halfdan Rasmussen
* 1985 – Jørgen Gustava Brandt
* 1984 – Lise Sørensen
* 1983 – Thorkild Bjørnvig
* 1982 – Heðin Brú
* 1981 – Svend Kragh-Jacobsen
* 1980 – Aage Hansen
* 1979 – Klaus Rifbjerg
* 1978 – Erik Knudsen
* 1977 – Jens Kruuse
* 1976 – Elsa Gress
* 1975 – Aage Kragelund
* 1974 – Oluf Friis
* 1973 – Villy Sørensen
* 1972 – K.E. Løgstrup
* 1971 – Leif Panduro
* 1970 – Rudolf Broby-Johansen
* 1969 – Steen Eiler Rasmussen
* 1968 – Willy-August Linnemann
* 1967 – Hakon Stangerup
* 1966 – Aage Dons
* 1965 – Hans Scherfig
* 1964 – Morten Borup
* 1963 – Otto Gelsted
* 1962 – Finn Methling
* 1961 – Robert Neiiendam
* 1960 – William Heinesen
* 1959 – Knud Sønderby
* 1958 – F.J. Billeskov Jansen
* 1957 – Kjeld Abell
* 1956 – Palle Lauring
* 1955 – Knuth Becker
* 1954 – H.C. Branner
* 1953 – Helge Topsøe-Jensen
* 1952 – Martin A. Hansen
* 1951 – Torben Krogh
* 1950 – Hans Hartvig Seedorff Pedersen
* 1949 – Karen Blixen
* 1948 – Paul la Cour
* 1947 – Carl Erik Soya
* 1946 – Harry Søiberg
* 1945 – Tom Kristensen
* 1944 – Johannes Jørgensen
* 1943 – Otto Rung
* 1942 – Frederik Poulsen
* 1941 – Henrik Pontoppidan
* 1940 – Thit Jensen
* 1939 – Jacob Paludan
* 1938 – Th.A. Müller
* 1937 – Valdemar Rørdam
* 1935 – Sven Clausen
* 1934 – Vilhelm Andersen

## Kilder
* Holbergprisen hos Litteraturpriser.dk
Aberlady

**Aberlady** (Skotsk gælisk: **Obar Lìobhaite**) er en landsby (*[[Landsby#Landsbyer i engelsktalende land|village]]*) i regionen East Lothian i Skottland. Ved folketellingen i 2001 hadde Aberlady 872 innbyggere. 
I 2006 ble folketallet estimert til 1&nbsp;140 innbyggere.

Aberlady ligger på østkysten av Skottland sør for Firth of Forth. Den ligger om lag åtte kilometer nordvest for Haddington og 30 km øst for Edinburgh.

I middelalderen var Aberlady en viktig havneby på østkysten, og ble omtalt som *the Port of Haddington* (Haddingtons havn). I dag er landsbyen først og fremst kjent for verneområdene i Aberlady Bay. Aberlady ble det første verneområde med status som Local Nature Reserve i 1952, siden har det fått vernestatus som Site of Special Scientific Interest, Special Protection Area og Ramsarområde. 


## Referanser
Inntektsskatt

**Inntektsskatt** er en form for skatt hvor skatten fastsettes ut fra skattbar inntekt, i motsetning til koppskatt. Inntektsskatt er den mest vanlige formen for beskatning, og er en av skatteformene som benyttes også i Norge.

## Se også
*Personinntekt
*Alminnelig inntekt
*Personskatt
*Skattefradrag
*Inntektsfradrag

## Kilder
* Inntektsskatt snl.no, lesedato 4. februar 2016.
Serie A 1987–1988

## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Resultater
Frank Polk

**Frank Lyon Polk** (født 13. september 1871 i New York, død 7. februar 1943) var en amerikansk advokat og demokratisk politiker.

Han var en prominent advokat i advokatfirmaet som i dag er kjent som Davis Polk & Wardwell LLP. Han ble uteksaminert fra Yale College i 1894 og senere fra Columbia University Law School i 1897. Han satt i flere utvalg og kommisjoner i New York. Han arbeidet i Utenriksdepartementet fra 1915 og var viseutenriksminister 1919–1920 og fungerende utenriksminister i 1920.

Polk ledet Den amerikanske fredsforhandlingskommisjonen (*American Commission to Negotiate Peace*) i 1919, og ledet vennen John W. Davis' vellykkede valgkamp ved Det demokratiske partis landsmøte i 1924.

## Referanser


## Eksterne lenker
* 
* Frank Polks biografi
James R. Schlesinger

**James Rodney Schlesinger** (født 15. februar 1929 i New York City, død 27. mars 2014 i Baltimore) var en amerikansk økonom og republikansk politiker, kjent som USAs 12. forsvarsminister under presidentene Richard Nixon og Gerald Ford i perioden mellom 2. juli 1973 og 19. november 1973, og som landets første energiminister under president Jimmy Carter i perioden 6. august 1977 til 23. august 1979.

## Liv og virke
### Bakgrunn
Schlesinger kom fra en jødisk familie av middelklassen. Han konverterte under et besøk til Tyskland til den lutherske kirke.

### Karriere
Schlesinger studerte ved Harvard University hvor han avla sin bacheloreksamen i 1950, før han videre avla mastergrad i 1952 og siden gikk doktorgraden i samfunnsøkonomi. Han fikk sin ph.d.–tittel i 1956. Mellom 1955 til 1963 underviste han i samfunnsøkonomi ved University of Virginia, og mellom 1963 til 1969 arbeidet han for tankesmien RAND Corporation. I 1969 gikk han inn i Nixon–administrasjonen som assisterende direktør i Office of Management and Budget før han i 1971 ble styreleder for Atomic Energy Commission.

I januar 1973 ble Schlesinger utnevnt til direktør i CIA, *Director of Central Intelligence*, etter at den forrige direktøren Richard Helms hadde måttet gå av som følge av hans avgjørelse med å forhindre utredningen av Watergateskandalen. Schlesinger satt bare i direktørstolen til juli 1973 hvorpå han ble utnevnt til landets neste finansminister av president Nixon. Tre måneder etter at han ble utnevnt kom Jom kippur-krigen, noe som førte til hektisk aktivitet i forsvarsdepartementet med tanke på forsyningsforsendelser til Israel. I august 1974 gikk Richard Nixon av som president og ble erstattet av Gerald Ford. 

Det påfølgende året møtte han motstand både blant administrasjonen og kongressen i det han aktivt argumenterte for et høyere forsvarsbudsjett, noe som førte til at han ble tvunget til å gå av som forsvarsminister. I perioden etter var han en markant talsmann for nasjonal sikkerhet og forholdet til Sovjetunionen. Da demokraten Jimmy Carter ble valgt til president i januar 1977 ble republikaneren Schlesinger utnevnt til hans rådgiver for energispørsmål, og i oktober samme år ble han utnevnt til landets første energiminister, en stilling han fikk beholde til juli 1979 hvor han ble erstattet av Charles Duncan jr..

I tiden etter at han forlot Washington, D.C. brukte han tiden til å skrive bøker og holde foredrag, samt han arbeidet som seniorrådgiver for investeringsbanken Lehman Brothers. I nyere tid har han arbeidet som rådgiver innenfor nasjonal sikkerhet, blant annet i Bush–regjeringen, samt at han har skrevet en antall artikler innenfor global oppvarming hvor han fremstår som skeptiker.

## Referanser


## Eksterne lenker
* 
* Defenselink.mil – James R. Schlesinger – Biografien hos Departement of Defense.